Ricotta kohupiima võiks soovitada kõikidele, kes peavad lugu piimast ja piimavalgutoodetest ning eriti tervislikuist toitumisest.
#000000
Ricotta toodetes on tähelepanuväärseim piimavalk ja selle kõrge sisaldus - kuni 20% - millest omakorda 95% moodustavad kõrge bioloogilise väärtusega ja inimorganismi poolt hästi omastatavad vadakuvalgud.
#000001
Heas ricottas on esindatud kõik inimesele vajalikud põhitoitainete rühmad. Parema tulemuse saamiseks lisatakse juustuvadakule kuni kümnendiku osas kas piima, koort või lõssi, see suurendab lõpptoote rasvasust, mis muidu jääks veidi väikesest.
#000002
Naturaalses ricottas leidub palju süsivesikuid (4-7%). Seda sellepärast, et põhiosa juustuteo lähtepiima süsivesikutest, peamiselt laktoosist, jääb ka ricotta toormesse.
#000003
Kaloreid sisaldab ricotta mõõdukalt - sajagrammine ricotta kogus annab ligi 100-150 kilokalorit toiduenergiat.
#000004
Kindlasti peab mainima ka selle toiduaine piisavat kaltsiumisisaldust. Kaltsiumirohkuse tekitavad nii vadak (suur osa juustuteo lähtepiima kaltsiumist jääb vadakusse) kui ka ricotta valmistamise käigus lisatud kaltsiumisoolad.
#000005
Ricotta juustu ajaluguküündib juba pronksaega. See rikkalikult kreemine ning väherasvane juust on olnud inimeste südametes juba aastatuhandeid. Kuna klassikaliselt valmistatud ricotta juust sisaldab kõrgemal määral rasva võrreldes tavalise kohupiimaga, siis tuli Estover välja imelise tootega - Piimameister Otto Ricotta Kohupiim. Ricotta kohupiimast leiab kõik ricotta headuse väiksema rasvasisaldusega.
#000006
Lisaks toiteväärtuselt olulisele vadakuvalgu sisaldusele omab see kohupiim ka erinevaid väärtuslikke mineraale ja vitamiine, tänu millele on viimaste aastate jooksul avastanud aina rohkem ja rohkem seda imelist toodet nö tervisemaastik. Lisaks sellele on ricotta kohupiim pälvinud kõrget tähelepanu ka kaalulangetajate seas- seda just tänu oma madalale rasvasisaldusele võrreldes teiste ricotta juustudega.
#000007
Ricotta kohupiimas leidub rohkesti vadakuvalku, mis on inimorganismile imehästi omastatav sisaldades kõiki vajalikke aminohappeid- sealjuures ka leutsiini (enim lihaskasvu põhjustav aminohape) paremaks lihaste taastamiseks ning arendamiseks. On teaduslikult tõestatud, et vadakuvalgus olevad bioaktiivsed komponendid parandavad immuunsust ning tõstavad organismi antioksüdatiivset aktiivsust. Pean veel oluliseks välja tuua ricotta kohupiima suure kaltsiumisisalduse, mida peamiselt läheb vaja meie luudele, hammastele, küüntele ning on vajalik ka paljude teiste inimorganismi funktsioonide tööks.
#000008
Toitumisnõustaja ning personaaltreenerina soovitan süüa ricotta kohupiima alati koos täisteraviljaga, lisades kõrvale marju või siis soolaseks alternatiiviiks värsket juurvilja või salatit. Näitena on parimaid võimalusi ricotta kohupiima kasutada täisterajahust kookides või küpsetistes koos marjadega või isegi salatites, leivamäärdena või valguallikana soolastes roogades. Nii saad ricotta kohupiimast parima maitseelamuse ja annad oma kehale täisväärtusliku energiat ning vajalikke toitaineid ja hoiad magusaisud kontrolli all.
#000009
Monika Kahro on omab III ja IV taseme treeneri- ehk personaaltreeneri haridust ning rahvusvahelist toitumisnõustaja diplomit. Tal on ka oma kaalulangetusprogrammid, mis sisaldavad nii toitumist, treeninguid kui ka suurepärast tugigruppi.
#000010
Toitumisnõustaja ja toitumisterapeut Deanne Pukk soovitab:
#000013
Toitumisnõustaja ja toitumisterapeut Deanne Pukk selgitab, mis on vadakuvalk ning miks eelistada ricotta-kohupiima.
#000014
Juustude tootmisel tekkinud vadakust saadud valgud on vadakuvalgud. Antud valgud on toiteväärtuse seisukohalt väga head, sest sisaldavad kõiki olulisi aminohappeid ning lisaks ka glutamiini ja hargnenud ahelaga aminohappeid (branch-chain amino acids), mida on vaja rakkude tervisele, lihaste kasvule ja valkude sünteesiks. Meie organism moodustab valgust juukseid, lihaseid, küüsi, kõõluseid ja teisi keha struktuure. Vadakuvalk on kergesti omastatav ning võrreldes teiste valgutüüpidega imendub soolestikus kiiresti.
#000015
Ricotta-kohupiim sisaldab praktiliselt kõiki elusrakkude moodustamiseks ja funktsioneerimiseks vajalikke ühendeid – süsivesikud, rasvad, valgud, mineraalained, kaltsium, vitamiinid on kõiki asendamatuid aminohappeid sisaldava valgu ning hästiomastatava rasva allikad. Ricotta’s olev piimarasv sisaldab A-, E- ja D-vitamiini. Mineraalainetest sisaldab ricotta lisaks kaltsiumile ka kaaliumi, magneesiumi, naatriumit, kloori ja fosforit.
#000016
Deanne sõnul on väga head tooted, mida Eesti turult leida võib, Estoveri Piimameister Otto tootesarja ricotta-kohupiim ja vanillimaitseline ricotta-kohupiim.
#000018
Piimameister Otto ricotta-kohupiim on traditsioonilist Eesti kohupiima meenutav itaaliapärane kohupiim, mis on valmistatud pastöriseeritud juustuvadakust. Mahedamaitseline ja õrnalt karamelline ricotta-kohupiim on tavalise kohupiimaga võrreldes väiksema happesusega, konsistentsilt tihe ja kergelt murenev. Tänu suurele vadaku- ehk seerumivalkude (albumiinide) sisaldusele omastab organism seda toiteväärtuslikku ja suure kalitsumisisaldusega piimatoodet väga hästi.
#000019
Piimameister Otto vanillimaitseline ricotta-kohupiim on maiasmokkadele, kes eelistavad klassikalisi maitseid. Mahe kohupiim on hõrgutava vanillimaitse ja mõnusalt täidlase konsistentsiga. Kohupiim on täiuslik koostisosa maitsva magusroa või mahlase kohupiimakoogi valmistamiseks, kuid sobib suurepäraselt ka lihtsalt desserdina naudimiseks. Valgupomm on valmistatud puhtast kodumaisest piimast ja on säilitusaineteta. Vanillimaitseline kohupiim sisaldab küll lisatud suhkruid, kuid 100 grammi kohta on lisatud kõigest 15 grammi suhkruid ning see jääb kenasti Tervise Arengu Instituudi soovitatud päevase lisatud suhkrute normi piiridesse.
#000020
Ricotta on mahe, õrnalt tuntava karamellise maitsega. Ricotta on madalama happesusega kui tavaline kohupiim. Ricotta on valgurikas lehmapiimatoode, millel on kõrgendatud toiteväärtus suure vadaku- ehk seerumivalkude (albumiinide) sisalduse tõttu. Ricotta üldisest toote valgusisaldusest moodustavad seerumivalgud kuni 90%. Seerumivalkude omastatavus organismi poolt on tavalise piimavalgu e kaseiini omastatavusest tunduvalt suurem, seetõttu on ricotta suurepärane valguallikas füüsiliselt aktiivsetele inimestele ja asendamatu valguallikas sportlastele kiireks taastumiseks. Ricotta on väga kaltsiumirikas – 100g tootes on 20 – 25% täiskasvanud inimese päevasest kaltsiumivajadusest. Kaltsiumi omastamisele aitab kaasa ricotta tasakaalustatud piimarasva sisaldus, nimelt on piimarasv inimese organismile asendamatu abivahend kaltsiumi omandamiseks. Lisaks igapäevasele kohupiimatarbijale sobib ricotta eriti neile, kes ei talu hariliku kohupiima suhteliselt kõrget happelisust. Ricotta ́le ei ole tootmise käigus lisatud konservante. Ricotta on tänu neutraalsele maitsele ja suhteliselt madalale happesusele laialdaselt kasutatav tänapäeva erinevate soolaste ja magusate roogade ning küpsetiste valmistamiseks.
#000024